open-index/open-wikipedia-markdown huggingface dataset:
HNK Hajduk Split – sezona 1989/1990.

**** 

U sezoni 1989./90. *Hajduk* je osvojio treće mjesto u Prvoj saveznoj ligi Jugoslavije, dok je u Kupu maršala Tita došao do završnice u kojoj je poražen od beogradske *[[FK Crvena zvezda|Crvene zvezde]]*. 
Treneri momčadi su bili Petar Nadoveza i Luka Peruzović.

## Rezultati Hajduka u natjecateljskim utakmicama
* **rezultat podebljan** - *Hajduk* domaćin
* rezultat normalne debljine - *Hajduk* gost

## Ukupno Hajdukov omjer u natjecateljskim utakmicama

## Strijelci za Hajduk u natjecateljskim utakmicama

## Nastupi za Hajduk u natjecateljskim utakmicama

## Poveznice i izvori
* hajduk.hr, prvenstvene utakmice 1989./90.
* hajduk.hr, kup utakmice 1989./90.
* hajduk.hr, prijateljske utakmice 1989.
* hajduk.hr, prijateljske utakmice 1990.
* hajduk.hr, popis trenera
* rsssf.com, Jugoslavensko nogometno prvenstvo 1989./90.
* rsssf.com, Jugoslavenski nogometni kup 1989./90.
* Prvenstvo Jugoslavije u nogometu 1989./90.
Tonći Kliškić Voltaš

**Tonći Kliškić Voltaš** (Pravim imenom *Ante*) bio je jedan od najboljih igrača i strijelaca koji su igrali u Splitskom nogometnom Podsavezu.

Tijekom svoje karijere igrao je za više klubova iz Splita i okolice i postigao više golova nego što je odigrao utakmica. Odmah iza Drugog svjetskog rata postao je junior Hajduka, ali ga je nogometni put odveo u tada jakog splitskog Dalmatinca. Igrao je sjajno, postizao golove tako da je prozvan **Dalmatinski Puškaš**. Dalmatinac je tada plijenio veliku pozornost splitskih nogometnih zanesenjaka, koji su pratili njegove sparing utakmice sa Hajdukom koje su se odigravale skoro svake srijede.

Tonći Kliškić igrao je i za RNK Split, te za Jadran iz Kaštel Sućurca. I tamo je odigrao zapažene utakmice nastavljajući postizati brojne golove.
Zdravko Alujević

**Zdravko Alujević** je bio hrvatski nogometaš. 

Igrao je u RNK Split. U sezoni 1957/58. bio je najbolji klupski strijelac. U toj sezoni odigrao je 22 utakmice i postigao 12 golova. Bio je strijelac prvog i zadnjeg zgoditka svoga kluba u toj prvoligaškoj sezoni.
RNK Split – ligaški pregled

Ovdje je dan povijesni pregled **[[RNK Split]]a** po sezonama te ostale zanimljivosti i statistike.

## RNK Split u samostalnoj [[Hrvatska|Hrvatskoj]]

## Split između 1946. i 1991.

## Split između 1940.1946.

## RNK Split između svjetskih ratova
Ovdje su date sezone i pozicije u natjecanjima u kojima se natjacao **[[RNK Split|Split]]** kao i u vrijeme kad je imao druge nazive i klubovi s kojima se spajao (**Anarh**, **Jug**, **Slavija**, **Split (studentski klub)**, **Borac**, **HAŠK**). 

## Poveznice
*RNK Split

## Napomene i izvori
Nikša Dumanić

**Nikša Dumanić** je bio igrač RNK Split. Igrao je za splitske *Crvene* u drugoj polovici 1950-ih godina. Najčešće je bio lijevo krilo u momčadi. U prvoligaškoj sezoni 1957./58. odigrao je 15 utakmica i dao 1 gol.
Domingo Franulović

**Domingo Franulović** je bivši hrvatsko-brazilski nogometaš, vratar RNK Split.

Kao talentiranog vratara uočava ga legendarni *barba* Luka Kaliterna. Prošavši Splitovu juniorsku školu, za seniore počinje braniti u sezoni 1956/57. na utakmici protiv Šibenika. U narednoj prvoligaškoj sezoni vrata Splita branio je 7 puta. 

Nezadovoljan statusom, po završetku jesenskog dijela prvenstva u prosincu 1957. odlazi Brazil. Branio je za više poznatih brazilskih klubova Portugese, Santos, Palmeiras iz São Paula, te najviše za Bragantino iz Sao Paola. 

Dobivši poziv od RNK Split vraća u matični klub i ponovo brani nekoliko utakmica u sezoni 1960./61.

U dvije prvoligaške Splitove sezone branio je na 10 utakmica.

## Vanjske veze
* Slobodna Dalmacija Zdenko Vukasović Ševa kod Mosora: Spašavao je Ševa Splita i Hajduka/ Moj dragi Mingo, 27. kolovoza 2011.
Blaž Granić

**Blaž Granić** je bio hrvatski nogometaš. Igrao je u RNK Split krajem 50-ih godina na mjestu desnog braniča. U prvoj prvoligaškoj Splitovoj sezoni 1957/58. zabilježio je 28 nastupa.
Pero Alfirević

**Pero Alfirević** je bio nogometaš RNK Split. Igrao je u sastavu koji je nastupao 1957/58. u 1. saveznoj ligi. Igrao je na više mjesta u momčadi.
Tonči Baranović

**Tonči (Antun) Baranović**, rođen je u Splitu 4. prosinca 1929. godine, a u svojoj igračkoj karijeri je bio nogometaš HNK Hajduk i RNK Split. Igrao je tijekom 50-ih godina 20. stoljeća. Bio je prvotimac RNK Split u prvoj prvoligaškoj sezoni 1957./58. U toj sezoni je teško ozlijedio koljeno, tako da više nije mogao igrati nogomet, a odigrao je 6 utakmica. Nakon igračke karijere još neko vrijeme radio je i kao trener u RNK Split. U profesionalnoj karijeri poznati je splitski profesor matematike, a 70-ih godina prošlog stoljeća bio je i ravnatelj IV. splitske gimnazije Marko Marulić nakon čega kao savjetnik odlazi do mirovine u Zavod za prosvjetno-pedagošku službu u Splitu, danas Agenciju za odgoj i obrazovanje - Podružnica Split.
Za svoj dugogodišnji aktivni sportski i profesionalni rad nagrađen je nizom priznanja, a od 9.1.2013.g. nositelj je i Zlatnog pstena RNK Split - najvećeg klupskog priznanja.

Tonči Baranović otac je poznatog splitskog i hrvatskog filatelista i kolekcionara Pjera Baranovića, inaće i tajnika Društva prijatelja NK "Split".
Nikša Borović

**Nikša Borović** je bio nogometaš RNK Split krajem 50-ih godina.  Nastupao je i u prvoj Splitovoj prvoligaškoj sezoni 1957/58. Kao desno ,a po potrebi i lijevo krilo, odigrao je 22 utakmice i postigao 3 gola. Igrao je i 3 utakmice za juniorsku reprezentaciju bivše Jugoslavije . 9 godina igrao je za Splita . Sa 17 godina zaigrao je za prvu momćad , a već kao devetnaestogodišnjak bio je standardni član navalne petorice prvoligaškog Splita . Dres sa brojem sedam bio je njegov , a navijaći Splita su znali : "desno krilo - Ćićo Borović, a livo - Pope Dumanić".

[Kategorija: Hrvatski nogometaši]]
Ante Ninčević

**Ante Ninčević** je bivši hrvatski nogometaš.

Igrao je za RNK Split na mjestu napadača. U prvoligaškoj sezoni 1957./58. nastupio je 18 puta i dao 3 gola.
Boris Krstulović

**Boris Krstulović** je bio istaknuti nogometaš RNK Split i dugogodišnji kapetan momčadi u "zlatno" doba kluba - tijekom 1950-ih - dok je "Split" igrao u 1. saveznoj ligi. 

Brat je Hajdukove legende Stane Krstulovića.
Davor Benčić

**Davor Benčić** (Split, 15. rujna 2002.) bio je nogometaš RNK Split.Igrao je napadača tijekom 50-ih godina 20. stoljeća.
U Splitovoj prvoj prvoligaškoj sezoni 1957/58. odigrao je 14 utakmica i postigao 4 gola.
Joško Sisgoreo

**Joško Sisgoreo** je bio nogometaš RNK Split. Igrao je u obje Splitove prvoligaške sezone. U tim sezonama odigrao je 25 utakmica.
Ante Meštrović

**Ante Meštrović** je bio nogometaš RNK Split. Bio je obrambeni igrač i igrao tijekom 1950-ih godina. Bio je član momčadi koja je igrala u prvoj Splitovoj prvoligaškoj sezoni 1957/58.. Nastupio je u jednoj utakmici.
Ozren Berković

**Ozren Berković** je bio igrač RNK Split.  Igrao je krajem 50-ih godina u momčadi koja je igrala prvu Splitovu prvoligašku sezonu.
Zoran Grubić

**Zoran Grubić** je bio hrvatski nogometaš.

Igrao je za RNK Split tijekom 1950-ih godina. U prvoj Splitovoj prvoligaškoj sezoni odigrao je tri utakmice.
Frane Fradelić

**Frane Fradelić** je bio hrvatski nogometaš. Igrao je u nogometnom klubu Split tijekom 20-ih i 30-ih godina 20. stoljeća Kao kapetan momčadi, predvodio je svoj tim u najuspješnijoj Splitovoj sezoni prije 2. svjetskog rata - 1933. godine. Tada su se *Crveni* plasirali u najviši rang nekadašnje države: *Nacionalnu ligu*. Raznim spletkama Split je bio prisiljen ponovo ići u nove kvalifikacije, ali nije u njima uspio ponoviti raniji uspjeh.
Martin Martinić

**Martin Martinić** je bio vratar RNK Split u razdoblju prije 2. svjetskog rata. Branio je u momčadi koja se 1933. godine kvalificirala u *Nacionalnu ligu* bivše države.
Ratko Kuljiš

**Ratko Kuljiš** je bio istaknuti predratni nogometaš tadašnjeg RSK Split. Igrao je za Splita tijekom 20-ih i 30-ih godina 20. stoljeća.

## Igračka karijera

Poznat po zalaganju i požrtvovnosti, Kuljiš je dugo godina nosio Splitov crveni dres. Svojim igrama doprinio je velikom uspjehu Crvenih 1934. godine. Bio je član momčadi koja se tada kvalificirala u *Nacionalnu ligu* - elitni nogometni rang nekadašnje države. Ipak, radost nastupanja u prvoligaškom društvu nije iskusio, kao ni ostali igrači Splita. Teškim spletkama od strane tadašnjih nogometnih struktura, Splitu je onemogućeno nastupanje u Nacionalnoj ligi.
Za vrijeme odsluženja vojnog roka, igrao je u vojnoj momčadi "Divulje", kako se zvala vojna baza ratne mornarice. Po izlasku iz vojske, vraća se u matični "Split".

### Sjećanja na događaje iz karijere

Kao događaj koji ga se najviše dojmio i kojega se rado sjeća, Ratko Kuljiš je naglasio da su se igrači Splita uvijek žestoko borili za boje svoga kluba, izdvojivši kao primjer veliku požrtvovnost svoga suigrača Jelaske (Pjerinac) koji se - na utakmici HAŠK - Split odigranoj u Zagrebu 1939. godine - prsima bacio u noge slavnom Ici Hitrecu spasivši siguran gol.

## Reference
Petar Lin

**Petar Lin** je bio nogometaš tijekom druge polovice 20-ih i prve polovice 30-ih godina. Igrao je u Hajduku i dugo vremena bio prvotimac. Nakon uspješnih Splitovih kvalifikacija 1933. i plasmana u *Nacionalnu ligu* bivše države Lin (zajedno sa još jednim igračem Hajduka - Radovnikovićem) odmah nakon Nove godine 1934. prelazi u redove novog splitskog prvoligaša. .
Toma Tomić

**Toma Tomić** je bio nogometaš "Splita" iz njegove "zlatne" generacije sa početka 30-ih godina 20. stoljeća.
Zvonko Antonini

**Zvonko Antonini** je bio nogometaš RNK Split 20-ih i 30-ih godina prošlog stoljeća.  Pripadao je generaciji igrača koja je izborila nastup u tadašnjoj 1. ligi ili kako se zvala *Nacionalna liga*.
Tomislav Banić

**Tomislav Banić** je bio hrvatski nogometaš.  Igrao je u prvoj prvoligaškoj sezoni u redovima Splita. U redovima *Crvenih* u sezoni 1957/58. nastupio je 1 put.
Josip Belotti

**Josip Belotti** je bio igrač Splita između dva svjetska rata.  Počeo je igrati početkom 1924. godine u pretečama današnjeg Splita. Bio je član momčadi iz 1933. koja plasirala u tadašnju *Nacionalnu ligu*, ali je raznim makinacijama od strane tadašnjeg Saveza morala proći kroz ponovljene kvalifikacije i sa prepolovljenom momčadi (polovica igrača pozvana na odsluženje vojnog roka) u kojima se više nisu uspjeli popeti u elitni rang. Dugo godina bio je aktivan u radu "Splita".
Marcel Boban

**Marcel Boban** je bio nogometaš RNK Split.  Bio je član u obje Splitove momčadi koje su igrale prvoligaške sezone 1957/58. i 1960/61. U prvoj sezoni odigrao je samo jednu utakmicu zbog odlaska na odsluženje vojnog roka, a u drugoj sezoni zbog teške ozljede lijevog koljena prekinuo je nogometnu karijeru. U toj sezoni odigrao je 13 utakmica.
Ante Bubić

**Ante Bubić** je bio branič Splita u njegovoj drugoj prvoligaškoj sezoni. U sezoni 1960/61 odigrao je 5 utakmica.
Stipe Milardović

**Stipe Milardović** je bio nogometaš RNK Split tijekom 70-ih godna prošlog stoljeća. Kasnije je postao i nogometni trener.
Ivo Fradelić

**Ivo Fradelić** je bio hrvatski nogometaš i trener. U razdoblju između dva svjetska rata, 20-ih godina 20 stoljeća igrao je za momčad tadašnjeg Juga, preteču današnjeg "Splita". Godine 1937. trenirao je momčad "Splita".
Bogdan Srdelić

**Bogdan Srdelić** je bio istaknuti nogometaš RNK Split.  Nastupao je 20-ih i 30-ih godina 20-og stoljeća.

## Igračka karijera

Igrao je na mjestu stopera i jedno vrijeme bio kapetan momčadi. Poznat po srčanosti, iz svlačionice je uvijek izlazio zahtijevajući od svih prisegu da će utakmica završiti pobjedom. Za Splita je počeo igrati još kao vrlo mlad, a za seniorski sastav zaigrao je još 1922, u vrijeme kada su se članovi zabranjenih splitskih nogometnih klubova Jug i Slavija fuzirali sa studentskim klubom "Split".

## Tragična smrt

Početkom 2. svjetskog rata, Srdelić biva uhićen od strane talijanskog okupatora i interniran u Italiju. U travnju 1942. umire u logoru na Liparskim otocima od posljedica zvjerskog mučenja.

## Reference
Jere Matošić

**Jere Matošić** bio je nogometaš RNK Split.  Igrao je 30-ih godina u momčadi *Crvenih* i bio član momčadi koja je izborila pravo nastupa u tadašnjoj 1. ligi - poznatoj po imenu *Nacionalna liga*.
Milan Viđak

**Milan Viđak** bio je hrvatski nogometaš i trener. 

## Igračka karijera

Kao juniora Hajduka, doveo ga je u u drugoj polovici 50-ih godina u RNK Split legendarni splitski trener Luka Kaliterna. Nakon nekoliko godina Milan Viđak odlazi u Karlovac i tamo ostaje četiri sezone. Potom se vraća u Hajduka, zanemarivši ponudu zagrebačke Trešnjevke, što mu je po osobnom priznanju bila velika greška. Povratkom u Hajduk nije ispunio očekivanja, pa odlazi opet u Splita, a nekoliko godina kasnije i u Solin, gdje i završava karijeru. 

## Trenerski dani

Nakon dvije trenerske sezone u Solinu, Viđak dolazi u Klis gdje pet godina vodi Uskok. Potom se vraća u Splita gdje ostaje više sezona, a zatim kroz dugi niz godina  vodi razne dalmatinske klubove. Među ostalima trenirao je i Junaka, Omiša, Mosora.  

## Uspjesi u trenerskoj karijeri

Bio je trener *Crvenih* iz Parka mladeži sredinom 80-ih godina  20. stoljeća, u vrijeme velikih uspjeha "Splita" u tadašnjoj 2. saveznoj ligi. Pod njegovim vodstvom momčad Splita je kroz nekoliko sezona iz 4. natjecateljskog ranga (Dalmatinska liga) dospjela na čelo Druge lige i te sezone bila jesenski prvak.
Tonči Bašić

**Tonči Bašić** (Split, 13. ožujka 1974.) je sportski direktor RNK Splita. 

## Omladinske godine

Igračku karijeru započeo je u RNK Split, gdje je prošao sve natjecateljske uzraste, od početnika do juniora.

## Igračka karijera
U početku svoje karijere igrao je za matični "Split". Potom prelazi u susjedni "Mosor" iz Žrnovnice, a zatim seli u Varaždin, gdje u prvoligaškom Varteksu igra godinu dana. Nakon Varaždina ide u češku Duklu, opet na godinu dana, a karijeru potom nastavlja u Alaniji iz ruskog Vladikavkaza. Povratkom iz Rusije, okončava igračku karijeru i započinje trenersku.

## Trenerska karijera

Po završetku igračke karijere, bio je šest godina trener kadeta i juniora stobrečkog "Primorca", da bi 2006. preuzeo seniore Primorca. Potom prelazi u RNK Split i postaje trener juniora, a godinu poslije - u proljetnom dijelu sezone 2008./09. - postaje trener seniorske momčadi Splita. Bašić preporođuje momčad i uvodi Splita u 2. HNL. I u drugoj ligi Split nema premca. Crveni iz Parka mladeži prohujali su drugoligaškim terenima - sezona 2009./10. i ostvarili san generacija - poslije 49 godina RNK Split ponovo je postao prvoligaški klub. Bašića su zbog njegovih uspjeha jako zavoljeli i navijači kluba, Crveni đavoli. Svojevrsno navijačko priznanje Bašiću bio je i intervju u navijačkom listu Crveni đavoli.  I na prvoj Splitovoj prvoligaškoj utakmici, navijači Splita razvili su mu transparente zahvale.
Ipak, unatoč tim velikim uspjesima, Bašić ne ostaje na kormilu momčadi. Uprava kluba odlučila je da prvoligaške utakmice vodi iskusniji trener. 14. kolovoza 2011. nakon remija Splita s Osijekom 2:2 Ivan Katalinić je dobio otkaz, nakon čega je za trenera ponovno izabran Tonči Bašić.

## Izvori
Splitski nogometni podsavez

**Splitski nogometni podsavez** bio je nogometna organizacija koja je djelovala na velikom teritoriju u Hrvatskoj i nekim susjednim državama. 
Osnovan je nakon Prvog svjetskog rata, 7. ožujka 1920. godine u Splitu i djelovao do početka Drugog svjetskog rata. 

U početku, Savez je imao 12 verificiranih klubova: Hajduk, Jug, Uskok, Borac, Split (svi iz Splita), Junak, Rad (oba iz Sinja), Orkan iz Dugog Rata, Kosovo iz Solina, Komita iz Omiša, Trogir i Mogren iz Budve.

## SNP između dva svjetska rata

Odmah po osnutku saveza prišlo se ogranizaciji i održavanju prvog nogometnog prvenstva.  Odlučeno je da se za godinu 1920. odigra *Proljetno prvenstvo*. Odigravanje je započelo 22. ožujka 1920, a završeno je krajem srpnja.  Za natjecanje se prijavilo pet tadašnjih splitskih klubova: Hajduk, Jug, Split, Borac i Uskok.

Prvi osvajač prvenstva SNP bio je JSNK Jug, preteča današnjeg RNK Split, koji je odigrao sve utakmice bez poraza.
Drugo podsavezno prvenstvo započelo je u jesen 1920, a dovršeno je u proljeće 1921. Novi prvak je bio Hajduk, a Jugu je pripalo drugo mjesto.

Do početka Drugog svetskog rata podsavez je često mijenjao formu natjecanja, a u njegovom djelokrugu natjecali su se klubovi iz tadašnje Splitske, Dubrovačke i Zetske oblasti (od 1931. osniva se Cetinjski podsavez). Podsavez u godini 1929. ima 22, a 1938. godine 28 verificiranih klubova i 10 nogometnih igrališta.

U ratnom kaosu 2. svjetskog rata zamire svaka športska aktivnost, tako se i sam Splitski nogometni podsavez gasi. 

## SNP iza Drugog svjetskog rata

Završetkom rata, obnavlja se djelovanje Podsaveza. Djeluje do kraja 1960-ih godina, kada ga novim natjecateljskim ustrojem zamjenjuje Nogometni savez Općine Split.

## Predsjednici SNP između dva svjetska rata

1.  1920. - 1921. Vladimir Šore 
2.  1921. - 1922. Fabjan Kaliterna 
3.  1922. - 1928. Bogomil Doležal 
4.  1928. - 1933. Milivoj Dobrić 
5.  1933. - 1934. Fabjan Kaliterna 
6.  1934. - 1935. Ivan Ivačić 
7.  1935. - 1939. Petar Nisiteo 
8.  1939. - 1940. Miko Milić 
9.  1940. - 1941. Mihovil Pilić 
10. 1941. -   ? . Ernest Heckman
Ante Zavoreo

**Ante Zavoreo** je bio istaknuti igrač splitskih klubova - preteča RNK Split. Igrao je tijekom 20-ih godina 20. stoljeća.

## Igračka karijera

Bio je igrač u momčadi Juga koja je 1920. osvojila prvu titulu prvaka Splitskog nogometnog podsaveza. Ističe se zalaganjem i igrama na terenu. Nakon teškog obračuna splitskih radnika protiv orjunaša potpomognutih policijom, dolazi do zabrane Juga. Zavoreo prelazi 1921. sa ostalim suigračima i upravom u redove drugog splitskog kluba "Slavija", a poslije policijske zabrane djelovanja Slavije, prelazi u studentski klub "Split". Ni taj klub nije dugo trajao. Suočeni sa još jednom zabranom, Zavoreo sa svojim drugovima 1924. postaje član splitskog "Borca". U Borcu nastavlja sa aktivnim igranjem nogometa. Godine 1928., izborom nove uprave Borca izabran je za blagajnika kluba, ali na toj funkciji biva kratko - zbog još jedne policijske zabrane djelovanja kluba.

### Sjećanja na događaje iz karijere

Članovi splitskog Juga i kasnijih klubova u koje su se članovi sklanjali imali su dugi niz godina vrlo prisne odnose sa sarajevskim *Radničkim sportskim klubom* Hajduk. Na pitanje koji mu je događaj tijekom karijere ostao u najljepšoj uspomeni, Zavereo je izdvojio gostovanje tadašnjeg Juga u Sarajevu na dvjema prijateljskim utakmicama u samom početku 20-ih godina. Jug je obje utakmice pobijedio sa 3:0. Srdačan prijem i ljubaznost Sarajlija trajno je upamtio.

## Reference
Splitski dišpet

**Splitski dišpet** je redovita nagrada navijača  Radničkog nogometnog kluba Split, Crvenih đavola, kojim oni nagrađuju onog klupskog igrača koji je tijekom sezone pokazao najborbeniju i najsrčaniju igru. Nagrada (skulptura nogometaša sa loptom) se dodijeluje od sezone 2008./09.

*Povodom iznenadne i prerane smrti najžeščeg navijača Splita [[Milorad Bibić|Milorada Bibića Mosora]], a u sklopu obilježavanja stotog rođendana [[RNK Split]], Crveni đavoli su dodijelili i *'"Izvanredni Splitski dišpet"** (u obliku plakete), kao posebno i rijetko priznanje za izniman doprinos klubu.''


== Dosadašnji dobitnici Splitskog dišpeta ==

* **2008/09.** -  [[Ante Erceg]]
* **2009/10.** -  [[Goran Milović]]
* **2010/11.** -  [[Andrija Vuković]]
* **2011/12.** -  [[Igor Budiša]]
* **2012/13.** -  [[Ante Rebić]]
* **2013/14.** -  [[Denis Glavina]]


=== Dobitnik Izvanrednog Splitskog dišpeta ===
* **1912 - 2012.''' -  Milorad Bibić Mosor (posthumno)
Ante Erceg

**Ante Erceg** (Split, 12. prosinca 1989.) je hrvatski nogometaš koji trenutačno nastupa za RNK Split.

## Omladinske godine

Ante Erceg je u Splitovoj omladinskoj nogometnoj školi prošao sve uzraste, od početnika do juniora. 
Kao junior, u sezoni 2007./08. bio je proglašen za najboljeg igrača, te je brzo prekomandiran u Splitovu seniorsku momčad.

## Igračka karijera

U svojoj prvoj seniorskoj sezoni odmah je odigrao zapaženu ulogu. Nije trebalo dugo da Erceg postane najveći miljenik Splitovih poklonika, pa mu je Udruga navijača Splita Crveni đavoli dodijelila tada novoustanovljenu nagradu za najborbenijeg igrača Splitski dišpet. Također, svojevrsno navijačko priznanje Ercegu na zalaganju i borbenosti je bio i intervju sa njim u drugom broju navijačkih novina **Crveni đavoli**. Uglavnom igra na mjestu veznog igrača.

U dijelu sezone 2009./10. nakratko je otišao na posudbu u sinjskog Junaka, gdje se zadržao vrlo kratko. Već na početku priprema za sezonu 2010./11. našao se opet među splitskim "Crvenima" sa Parka mledeži.

## Reference
Frane Dumanić

**Frane Dumanić** bio je istaknuti igrač RNK Split prije Drugog svjetskog rata.

## Igračka karijera

Rođeni Varošanin, iznimno talentiran, nastupio je za prvu momčad Splita već sa 14 godina, u vrijeme kada je njegov klub igrao "ponovljene kvalifikacije" za Nacionalnu ligu.
Igrajući na mjestu lijevog krila, bio je jedan od nositelja igre Splita u drugoj polovici 30-ih. Postigao je jedini pogodak na utakmici Split - Majstor s mora u zadnjoj utakmici prvenstva Splita 1939. godine. Tom pobjedom RSK Split je osvojio prvenstvo i izborio nastup u novoosnovanoj Hrvatsko-slovenskoj ligi. 
Dumanić je svoju nogometnu karijeru prekinuo 1940. kada odlazi na odsluženje vojnog roka. Početkom rata odbija ponudu talijanskog okupatora da nastavi igrati nogomet rekavši "Ja sam igrač Splita".
Nakon rata, obavlja razne dužnosti po bivšoj državi. U grad pod Marjanom vraća se 1950. i potom ulazi u rukovodstvo RSD Split gdje ostaje do druge polovice 60-ih godina 20. stoljeća.

=Izvori=
Luciano Batinić

**Luciano Batinić** (Split, 16. svibnja 1977.), doktor stomatologije, hrvatski operni pjevač - bas.

## Biografija

Na svojem je debutu 2. ožujka 2002. godine u ulozi Pimena u Borisu Godunovu osvojio lijepim glasom, muzikalnošću, osjećajem za frazu i za potpunog početnika nevjerojatno uspjelim scenskim nastupom. Položio je audiciju za studijsko usavršavanje pri Scali (2003.) godine.
Ante Rebić

**Ante Rebić** (Split, 21. rujna 1993.) je hrvatski nogometaš koji trenutačno nastupa za Hajduk Split na mjestu napadača.

## Klupska karijera
Ante je svoj nogometni put započeo u lokalnim niželigašima. Njegovi prvi klubovi su bili NK Vinjani i NK Imotski, da bi se sa 16 godina uputio u RNK Split u kojem je počeo svoje prve seniorske utakmice.

Dana 28. kolovoza 2013. Ante je potpisao petogodišnji ugovor za talijansku Fiorentinu, a RNK Split je dobio 7 milijuna € odštete. Dana 1. kolovoza došao je u Hajduk Split.

## Reprezentativna karijera
Nastupio je za Hrvatsku reprezentaciju za igrače do 20 godina starosti na Svjetskom prvenstvu u Turskoj 2013. godine. Postigao je dva pogotka i jednom je asistirao za pogodak.

Za A reprezentaciju debitirao je postigavši pogodak u pobjedi 2:3 u prijateljskoj utakmici protiv Lihtenštajna u Vaduzu, 14. kolovoza 2013.

Dne 31. listopada 2013. izbornik A reprezentacije Niko Kovač je objavio popis igrača za utakmicu sa Islandom na koju je pozvao Antu.

## Reference

## Vanjske veze

* Ante Rebić na hnl-statistika.com 
* Ante Rebić na football-lineups.com (eng.)
* Ante Rebić na transfermarkt.de (nje.)
Franjo Glaser

**Franjo Glaser** (Sarajevo, 7. siječnja 1913. - Zagreb, 1. ožujka 2003.) hrvatski nogometni reprezentativac i nogometni trener.

## Igračka karijera
### Klupska karijera
Branio je za Hajduka iz Sarajeva, Slaviju iz Osijeka, BSK iz Beograda, Građanskog iz Zagreba, Partizana iz Beograda i Mornara iz Splita, čijim je bio i suosnivačem. Prestao je aktivno igrati 1948. godine.

### Reprezentativna karijera
Nastupio 35 puta u A i 1 put u B, kao i 6 puta neslužbeno za bivšu državu; zatim 11 puta za Hrvatsku, 26 puta za BLP (*Beogradski loptački podsavez*) i 15 puta za momčad ZNP (*Zagrebački nogometni podsavez*).

## Trenerska karijera
Bio je trener u beogradskom Partizanu, splitskom Mornaru, zagrebačkom Dinamu, mostarskom Veležu, banjalučkom Borcu, Rudaru iz Breze, Bratstvu iz Novog Travnika, Osijeku (pod ondašnjim imenom Proleter), Slogi iz Doboja, Rijeci (pod ondašnjim imenom Kvarner), zagrebačkoj Trešnjevci, te u austrijskom Klagenfurtu (u Kapfenbergu), Zagrebu i Ljubljani.

## Zanimljivosti
Bio je poznat i kao tenisač.
Svojedobno je bio proglašen jednim od deset najboljih nogometnih golmana na svijetu.

## Reference

## Vanjske veze
*Članak u "Vjesniku" Uvijek na pravom mjestu
*Članak u "Vjesniku" O velikom sportašu, dragom čovjeku i prijatelju Franji Glaseru
Milivoj Bebić

**Milivoj Bebić** (Split, 29. kolovoza 1959.) je bivši hrvatski vaterpolist i jedan od najboljih svjetskih vaterpolista svoga vremena.

FINA ga je proglašavala je najboljim svjetskim vaterpolistom 1982., 1984. i 1985. godine.

Igrao je za vaterpolske klubove POŠK iz Splita (1975.-1985.), Volturno (Italija, 1986.-1990.) i Nervi (1990.-1992.) Imao je neviđenu lakoću postizanja golova. Na jednoj utakmici između Jugoslavije i Gvatemale, u utakmici koja je završila 62:0 za Jugoslaviju, Bebić je dao 28 golova. To je do danas svjetski rekord u broju postignutih golova na jednoj vaterpolskoj utakmici. Bebić je vlasnik još jednog rekorda - u šest godina igranja za reprezentaciju, postigao je 620 golova u 222 susreta.

U svojoj blistavoj karijeri osvojio je pregršt odličja. Ima olimpijsko zlato iz 1984. i srebro iz 1980.. Ima i srebro s EP-a 1985. Osvajao je odličja i s Mediteranskih igara i FINA kupova.

Klupski uspjesi su mu: Kup kupova (1982. i 1984.), Europski superkup (1984.), Kup Jugoslavije (1980. i 1983.) i Mediteranski kup (1983. i 1985.).

Odlikovan je i Redom Danice Hrvatske s likom Franje Bučara (1999.) i Državnom nagradom za sport dr. Franjo Bučar (2000.) Tri puta je proglašavan najboljim sportašem Dalmacije.

Bebić je i prvi igrač u povijesti koji je potpisao milijunski ugovor. Kako je sam naveo, iz POŠK-a je u Volturno prešao za milijun DEM za četiri sezone, što i malo tko danas zarađuje.

## Literatura
* Sportske novosti, 8. siječnja 2008.

## Vanjske veze
* Milivoj Bebić
Janko Alberti

**Janko Alberti**, (Split, prije 1430. – Split, 1493.) hrvatski ratnik i vojskovođa.

Potjecao je iz splitske plemićke porodice Alberti *(de Albertis, degli Alberti, Obirtić)*, poznat je i kao ujak Marka Marulića (kojem je mati bila Jankova sestra Dobrica). Supruga mu je bila Marija Marcello, nećaka mletačkog dužda.

Istakao se kao konjički zapovjednik, odnijevši važne pobjede nad tada nadirućim Turcima. Mletačke vlasti su mu zbog iznimne hrabrosti i iskazane
vojne vještine dodijelile naslov viteza *(spectabilis eques)*. Kao ugledni splitski patricij obnašao je važne dužnosti u Splitu pa je nekoliko puta (1454., 1462., 1476. i 1487. g.) bio izabran za općinskog suca *(iudex commune)*.

Portret njega i supruge vjerojatno je prikazan na zavjetnoj slici Bogorodice Zaštitnice (rad talijanskog slikara Benedetta Diane) u Franjevačkoj crkvi na Poljudu, koja je pripadala oltaru Bratovštine Gospe od Poljuda, i za koju se smatra da joj je bio naručiteljem.

Pokopan je u splitskoj prvostolnici, čime mu je iskazano osobito poštovanje. Na nadgrobnoj ploči koja se danas nalazi izložena uz njen južni ulaz prikazan je kao vitez u raskošnom kasnogotičkom oklopu.

## Vanjske veze
* M. Kunčić, Utjecaj povijesnih zbivanja na kreiranje ikonografskih sadržaja zavjetnih slika. (...), Croatica Christiana Periodica Vol.55,˙(2005.)
* Majka Marka Marulića nije bila Talijanka!, Colloquia Maruliana XV (2006.)
Vojislav Bego

**Vojislav Bego** (Split, 3. kolovoza 1923. - Zagreb, 30. svibnja 1999.), hrvatski akademik, prof. emeritus i redovni profesor Fakulteta elektrotehnike u Zagrebu.

## Biografija

Osnovnu školu i klasičnu gimnaziju polazio je u Splitu, diplomirao je na (tadašnjem) *Tehničkom fakultetu* u Zagrebu 1946. Potom se zaposlio u poduzeću *Rade Končar*.

Doktorsku disertaciju "Problematika izmjeničnog kompenzatora s elektrostatskim voltmetrom" obranio je 1965., tri godine kasnije (1968.) postaje redoviti profesor na Elektrotehničkom fakultetu.

Član suradnik JAZU (danas HAZU) postao je 1975., od 1986. je izvanredni član, 1991. godine postaje redovni član.

Autor je 160 znanstvenih i 101 stručnog rada.

## Djela

* "Mjerenja u elektrotehnici" Tehnička knjiga, Zagreb 1-1971., 2-1975., 3-1979., 4-1985., 5-1986., 6-1988., 7-1990., 8-2003.
* "Mjerni transformatori" Zagreb 1977.
* "Hrvoje Požar: 1916-1991" Zagreb 1992.
* "Josip Lončar: život i djelo" Zagreb 1993.
Stipe Čelan

**Stipe Čelan** je bio nogometaš Splita. Igrao je u obje Splitove prvoligaške sezone (1957./58. i 1960./61.). Nastupio je 10 puta.
Elvis Bošnjak

**Elvis Bošnjak** (Split, 26. siječanj 1971.), hrvatski dramatičar i glumac.

## Biografija
Po završetku studija glume na Akademiji dramske umjetnosti 1993. postaje članom ansambla HNK Ivana pl. Zajca - Rijeka. Zajedno s grupom glumaca sudjeluje i u stvaranju HKD teatra, jednog od najznačajnijih neovisnih kazališta danas u Hrvatskoj. Nakon dvije sezone vraća se u Split i postaje članom HNK. U Splitu je odigrao niz glavnih uloga kao što su Isus (Kako je izdan Isus), Kralj Solum (Solumov kraj), Ivan Karamazov (Braća Karamazovi), Trepljov (Galeb), Mathieu (Povratak u pustinju), Kaliban (Oluja). Glumio je također i u svim svojim dramama; Florijan (Otac), Jerko (Nosi nas rijeka), Sem (Hajdemo skakati po tim oblacima).

Pisati za kazalište počinje krajem devedesetih. U prosincu 2000., na maloj sceni HNK Split, praizvedena mu je drama Otac u režiji Nenni Delmestre. Ta predstava na 11. Marulićevim danima - festivalu hrvatske drame, osvaja najvažnije nagrade, za najbolju dramu, režiju, glumca (Milan Štrljić) te najbolju predstavu. Prema ovoj drami 2003. snimljen je i igrani film u režiji Stanislava Tomića za kojeg je Bošnjak sam napisao scenarij. Dvije godine nakon Oca na velikoj sceni HNK Split praizvedena je drama Nosi nas rijeka opet u režiji Nenni Delmestre. Priča o raspadu seoske obitelji, suzbitim emocijama, ranama što zacjeljuju sporije no što teče rijeka pod njihovom kućom, u anketi nekoliko vodeđih dnevnih listova proglašena je kulturnim događajem godine. Pored brojnih glumačkih nagrada predstava je proglašena najboljom na 13. Marulićevim danima osvojivši nagradu za režiju i najbolji tekst. Za ovaj tekst i ulogu Jerka, Elvis Bošnjak dobio je također i prestižnu nagradu ministarstva kulture "Vladimir Nazor" za kazalište 2003. godine. Ista drama je 2011. godine izvedena u GDK Gavella u režiji Krešimira Dolenčića. Ulogu Jerka je, ovog puta, odigrao Amar Bukvić kojemu je to bila prva uloga kao člana ansambla GDK Gavella.

Njegovu treću dramu Hajdemo skakati po tim oblacima, praizvedenu 2004. u HNK Split, na scenu je postavila Nenni Delmestre. Oblaci su ljubavna igra potpuno otvorene forme, gdje se izborom i redoslijedom prizora bira priča, broj likova i njihove sudbine. Za dramski tekst Žice i žileti dobio Nagradu za dramsko djelo "Marin Držić" 2008. godine.

2009. osniva kazalište PlayDrama u Splitu zajedno sa Ninom Mitrović.

## Filmografija
### Televizijske uloge
* "Stipe u gostima" kao Šime (2012.)
* "Instruktor" kao Robi (2010.)
* "Bitange i princeze" kao policajac (2008.)
* "Dobre namjere" kao Ante Bakula (2007.-2008.)

### Filmske uloge
* "Sonja i bik" kao Mate Mlikota (2012.)
* "Ta tvoja ruka mala" (2009.)
* "Krupni otpad" kao gospodin Kralj (2008.)
* "Trešeta" kao Kapitano (2006.)
* "I galebovi su se smijali" (2005.)
* "Da mi je biti morski pas" kao Ive Dumanić (1999.)
* "Anđele moj dragi" (1995.)

### Praizvedbe
*2000. **Otac**, režija: Nenni Delmestre, HNK Split
*2002. **Nosi nas rijeka**, režija: Nenni Delmestre, HNK Split
*2004. **Hajdemo skakati po tim oblacima**, režija: Nenni Delmestre, HNK Split
*2014. **Rebro**, režija: Saša Božić i Ksenija Zec, Splitsko ljeto

## Vanjske veze
*
*Službena stranica
Vlade Šore

**Vlade Šore** je bio hrvatski nogometaš. Igrao je u RNK Split između dva svjetska rata. Član je generacije koja se 1933. plasirala u tadašnju 1. ligu, poznatu ka *Nacionalna liga*.
Šime Žuvić

**Šime Žuvić** je bio predratni nogometaš RNK Split.  

## Igračka karijera

Šime Žuvić je igrao za Splita krajem 20-ih i tijekom 30-ih godina 20.stoljeća. Nastupao je u tadašnjoj poznatoj momčadi koja se 1934. kvalificirala u ondašnju *Nacionalnu ligu*, kako se u to vrijeme  nazivao prvoligaški rang natjecanja. Ipak, zbog teških spletki u ondašnjem nogometnom savezu, Splitu je onemogućeno sudjelovanje u već izborenom prvoligaškom društvu.  
Te sezone, u odlučujućoj utakmici u Apatinu protiv nogometnog kluba *[[Tri zvijezde]]*, postigao je pogodak, ali mu ga je pristrani sudac poništio.

### Zgode iz igračkih dana

Žuvić je jednom - na pitanje novinara koji mu je događaj ostao u sjećanju dok je bio igrač - izjavio da mu je u najljepšem sjećanju ostala prijateljska utakmica između *Radničkog sportskog kluba Hajduk* iz Sarajeva i Splita. Utakmica je odigrana na osvijetljenom igralištu pred nekoliko tisuća Sarajlija.

## Izvori
Ante Čezo

**Ante Čezo** je bio vratar RNK Split tijekom 20-ih i 30-ih godina 20. stoljeća.

## Igračka karijera

Pojavio se još kao mladić na golu nekadašnjeg splitskog nogometnog kluba Uskok. Gašenjem Uskoka, Ante Čezo 1922. godine prelazi u redove nekadašnjeg SK Split. Nakon policijske zabrane "Splita", zajedno sa ostalim članovima do tada zabranjenih klubova Anarh, Jug, Slavija, Split - prelazi u redove splitskog Borca. Nakon četiri godine djelovanja policija zabranjuje Borca, slijedi Dalmacija, HAŠK, Split.  Svojim vrsnim obranama doprinio je velikom uspjehu Splita 1934. godine. Bio je jedan od stupova momčadi koja je te godine izborila nastup u tadašnjoj *Nacionalnoj ligi*. Na žalost, do tada neviđenim spletkama od strane tadašnjih nogometnih struktura, Splitu je onemogućen nastup u elitnom rangu, pa tako ni Čezo nije zaigrao u Prvoj ligi. Karijeru završava 1937. godine.

## Reference
Mihovil Buterer

**Mihovil Buterer** je bio trener RNK Split. Trenirao je *Crvene* dvije sezone: u proljeće 1977., te u jesenskom dijelu iste godine.
Željko Baljkas

**Željko Baljkas** je bio trener RNK Split.  Trenirao je splitske *Crvene* sredinom 90-ih godina 20 stoljeća.
Stipe Kedžo

**Stipe Kedžo** je bio trener RNK Split.  Trenirao je splitske *Crvene*. sredinom 90-ih godina 20. stoljeća.

Bio je i trener DOŠK-a iz Drniša.
Fredi Fiorentini

**Fredi Fiorentini** (16. ožujka 1961.), doktor kinezioloških znanosti, dugogodišnji bivši direktor HNK Hajduk Split,bivši član uprave HNK Hajduk š.d.d. i član Izvršnog odbora Hrvatskog nogometnog saveza. 

Gotovo cijeli dosadašnji radni vijek proveo je na funkciji direktora  splitskih *Bijelih*. Malo je poznato da se okušao i u trenerskom poslu. Godine 1990. nakratko (travanj - lipanj) je bio i trener RNK Split.
Jurica Bajić

**Jurica Bajić** je nogometni trener. Trenira nogometne klubove, uglavnom s juga Hrvatske. Bio je jedno vrijeme trener RNK Split.
Edi Rupić

**Edi Rupić** je nogometni trener. Trenira uglavnim klubove sa juga Hrvatske. Jedno vrijeme bio je trener RNK Split, a potom je duže vremena trener NK Solin.
Ivo Devčić

**Ivo Devčić** je bio trener više nogometnih klubova iz Splita i okolice. Trenirao je Orkana iz Dugog Rata, a prihvatio se trenerskog posla i u RNK Split u proljetnom dijelu sezone 1977/78. 
U periodu od 1972. - do 1974. obnašao je i dužnost predsjednika nogometnog kluba Orkan iz Dugog Rata.
Domenik Gruić

**Domenik Gruić** je bio poznati igrač nekadašnjeg trogirskog Slavena. Također je trenirao i niz nižerazrednih klubova iz okolice Splita. Bio je i trener RNK Split u periodu 1998. - 2000. godine.
Nenad Cambi

**Nenad Cambi** (Split, 21. veljače 1937. godine), hrvatski arheolog, redovni član HAZU.

## Biografija
Rođen je u Splitu gdje je završio osnovnu školu i Klasičnu gimnaziju. Diplomirao je arheologiju na Filozofskom fakultetu u Zagrebu. Na istom je fakultetu magistrirao i doktorirao.

Radio je kao kustos Arheološkog muzeja u Splitu. Od 1976. godine je honorarni docent, a od 1982. godine profesor na Filozofskom fakultetu u Zadru (redovni profesor od 1986.).

Član je više domaćih i inozemnih institucija (**Hrvatskog arheološkog društva**, **Centra za balkanološka ispitivanja AZU Republike BiH**, dopisni član **Pontificia Commissione di Archeologia Sacra** (Vatikan), član suradnik HAZU (Zagreb) i dr.).
Predavao je na sveučilištima u Marburg, Rimu, Bordeauxu i Ljubljani.

Bavi se klasičnom skulpturom i starokršćanskom arheologijom. Voditelj je brojnih arheoloških istraživanja u Saloni, na Visu, Naroni i drugdje.
Najvažnije podmorska istraživanja provodio u uvalama Vela Svitnja i Špinut u Splitu.

Napisao 13 knjiga i oko 300 znanstvenih i stručnih radova, osim toga brojne recenzije i enciklopedijske jedinice u domaćim i svjetskim enciklopedijama te novinski članci.

## Nagrade
**godišnju nagradu grada Splita za kulturu 1980.*
**godišnja nagradu grada Splita za znanost 1994.*
**godišnja nagrade za znanost lista Slobodna Dalmacija za godine 1988. i 2002.*
**godišnja nagrada Matice hrvatske za godinu 2002.*

## Povezano
Cambi

## Napomene


## Literatura
**Opća i nacionalna enciklopedija u 20 svezaka, sv. 3, Zagreb, 2005.*
Pjero Baranović

**Pjero Baranović**, rođen je u Splitu 26. lipnja 1976. g., sin je poznatog splitskog profesora matematike i nogometaša HNK Hajduk i RNK Split Antuna (Tonća) Baranovića, a od svoje pete godine života bavi se filatelijom.

Dugogodišnji je član Filatelističkog društva "Split" i jedan od osnivača Dalmatinskog kolekcionarskog društva "Diokles" iz Splita, a za svoj aktivni rad do sada je nagrađen Pohvalnicom HFS-a 1995.g., Brončanim znakom HFS-a 1999.g. i Srebrnim znakom HFS-a 2012.g., osobnom nagradom Splitsko-dalmatinske županije 2013.g. te inim priznanjima različitih društava i organizacija. U svom dugogodišnjem aktivnom učešću i djelovanju u organiziranoj filateliji obnašao je niz odgovornih dužnosti od člana UO F.D. "Split" i Hrvatskog filatelističkog saveza, preko predsjednika F.D. "Split" do predsjednika DKD "Diokles".

Poznat je kao organizator mnogih klupskih, ali i nekih nacionalnih filatelističkih izložbi, te kao aktivni izlagač na njima. Autor je više desetaka prigodnih žigova, omotnica, dopisnica i maximum karata, stručnih tekstova o filateliji objavljenih u različitim publikacijama, nekoliko izložbenih kataloga, od kojih posebno izdvajamo katalog nacionalne filatelističke izložbe "Svjetska baština u RH" te vrlo uspješnog bloka cindarelle napravljenog 2005.g. povodom 1700. obljetnice dolaska cara Dioklecijana u svoju splitsku palaču. Osim toga, dugogodišnji je predlagač poštanskih maraka RH, a u novije vrijeme i maraka Hrvatske pošte Bosne i Hercegovine.

U posljednjih nekoliko godina poznat je i kao česti gost medija, posebno radija i televizije. Kao aktivni sudionik većine rasprava o kulturi i turizmu u Splitu održao je i niz javnih predavanja o filateliji. Pjero Baranović posebno je zaslužan za organiziranje gostovanja F.D. "Split" u Boki Kotorskoj i Makedoniji, a njegovoj aktivnosti F.D. "Split" i DKD "Diokles" mogu zahvaliti odlične odnose sa gradskim i županijskim poglavarstvom, HP – SP Split, HP-om Mostar, Hrvatskom maticom iseljenika, HRM-om, različitim kulturnim i društvenim organizacijama i ustanovama, te cjelom splitsko – makarskom metropolijom. Konačno, zahvaljujući njegovoj izuzetnoj aktivnosti i osobnom zalaganju Hrvatska pošta d.d. izdala je prigodnu poštansku marku "1700 godina od mučeničke smrti Sv. Dujma", a grad Split F.D. "Split" uvrstio je u sastav mnogih gradskih delegacija na putu u Mostar, Banja Luku, Makedoniju, Italiju… te ga nagradio Medaljom grada Splita.

Ukratko, danas je ime Pjera Baranovića zaštitni znak organizirane filatelije i kolekcionarstva u Splitu i Splitsko – dalmatinskoj županiji.

## Povezano
*filatelija

## Vanjske veze
*DKD "Diokles"
*Hrvatski filatelistički savez
Neva Bulić

**Neva Bulić** (Split, 1942. - Split, 26. studenog 1998.) je bila hrvatska kazališna, televizijska i filmska glumica.

## Biografija
Diplomirala je glumu na Akademiji za kazališnu umjetnost u Zagrebu 1966. godine. Iste godine postaje članica HNK Split gdje je sve do svoje smrti ostvarivala najzapaženije uloge. Iz njenog kazališnog opusa valja izdvojiti uloge u predstavama "Ribarske svađe", "Arsen i stara čipka", "Živim", "Posljednje noći karnevala", "Kako vam drago", "Otello", "Antigona" itd. Za ulogu u predstavi "Antigona, kraljica u Tebi" dobila je nagradu na Sterijino pozorju.

Umrla je 26. studenog 1998. u 56-oj godini života.

## Filmografija
### Televizijske uloge
* "Naše malo misto" kao Antica - Peskaruša (1971.)
* "Letovi koji se pamte" (1967.)

### Filmske uloge
* "Samac" (1976.)
* "Berza rada" (1969.)

## Vanjske veze
* 
* Vijest o smrti glumice
Matija Alberti Matulić

**Matija Alberti Matulić** (Split, 1561. - Split, 28. kolovoza 1623.) je bio splitski jezikoslovac i izdavač crkvenih knjiga. Potječe iz splitske patricijske obitelji Alberti.

## Biografija
Matija je prvo školovanje stekao u Splitu da bi potom doktorirao pravo u Padovi i vratio se u Split gdje se bavio odvjetništvom.

Poslije pogiblje brata Ivana (†1596.) pod Klisom lobirao je pismom kod cara Rudolfa II. predlažući mu da Splićani uz pomoć senjskih uskoka preotmu Klis Turcima.

Bio je protivnik splitskog nadbiskupa Markantuna de Dominisa, optužujući ga pred papinskim nuncijem i inkvizitorima kao heretika.
Pred kraj života napustio je odvjetničku praksu i posvetio se alkemiji tražeći *kamen mudrosti*. Navodi se da je umro od posljedica alkemijskog pokusa.
## Napomene


## Literatura
* Hrvatski biografski leksikon, LZMK, Zagreb, 1983.
Frano Baras

**Frano Baras** je hrvatski publicist i esejist. Piše članke i zapise o starioj i novijoj prošlosti i sadašnjosti, područja Dalmacije, posebice o Splitu, zbog čega nosi naslov *čuvara splitskog pamćenja*.

Bio je ravnateljem Drame splitskog Hrvatskog narodnog kazališta.

Članci i podlistci su mu izašli u nekoliko novina i časopisa, među ostalim u Slobodnoj Dalmaciji i u Hrvatskom slovu. Članke je objavio i u zborniku Kačiću, Građi i prilozima za povijest Dalmacije, Kulturnoj baštini, Republici, Hrvatskim obzorjima i dr.

## Djela
* *Snovi za porculansku lutku*, 1963.
* *Splitska trgovina u francuskim vojnim izvještajima iz 1806. godine*, 1978.
* *Dalmacija anno Domini*, 1988.
* *Iz Memoara maršala Marmonta*
* *Splitski karnevali*, 1984.
* *Splitski igrokaz*, 1993.
* *Staro zrcalo splitsko*, članci i podlistci, 1994.
* *Ratni dani pod Marjanom*, dnevnik i podlistci, 1996.
* *Les Francais en Dalmatie = Francuzi u Dalmaciji: (1806. - 1814.)* (preveli Gerard Denegri i Jasna Vučetić], 2002. (2. izd. 2006.)
* *Splitsko ljeto*,
* *Split 1999.*, 2005.
* *Marulić u deset slika*, 2005.
* *Jadranom i oceanima*, 2008.
* *Spliska prigovaranja*, 2007.
* *Prohujalo pod Marjanom*, 2010.

Suautor je i suurednik knjige o savezničkom bombardiranju Kaštel-Sućurca 1943. *50. obljetnica savezničkog bombardiranja Kaštel-Sućurca, 5. prosinca 1993.: 1943. - 1993.* (1993.).

## Izvori
* Ivica Luetić: Splitske teme. Dvije knjige Frane Barasa, Hrvatsko slovo, petak, 18. studenoga 2011. godine, str. 22
Petar Balta

**Mr.sc. Petar Balta** jedan je od utemeljitelja i glavni urednik od osnutka (1992.) nakladničke kuće Verbum iz Splita. Profilirajući njezin izdavački program, uredio je više desetaka značajnih religijskih, filozofskih i publicističkih djela. Glavni je urednik web portala Bitno.net i predsjednik udruge Centar za cjeloviti razvoj koja brine o njegovom financiranju i uređivanju. Oženjen je, otac dvoje djece. Živi i djeluje u Splitu.

## Biografija

Rođen je 1968. godine. Diplomirao je upravno pravo na Pravnom fakultetu u Splitu i filozofiju na Filozofskom fakultetu Družbe Isusove u Zagrebu. Postdiplomski magistarski studij je pohađao na Papinskom sveučilištu Gregoriani u Rimu i Filozofskom fakultetu Družbe Isusove u Zagrebu magistriravši s temom *Dijagnoza suvremene kulture u djelu [[Augusto del Noce|Augusta Del Nocea]]*.

## Djela

Priređivač je knjiga:
* *Kršćanstvo i globalizacija*, 
* *Kršćanstvo i druge religije*, 
* *Prava ljubav* i 
* *Konklave* 
i autor više predgovora i pogovora za različita izdanja.

## Izvori

## Vanjske veze

* Verbum
* Bitno.net
* Predgovor hrvatskom izdanju knjige ''Demoni, vještice, spiritisti''
Ketrin Buljević

**Ketrin Buljević** hrvatska je pjesnikinja i spisateljica. Rođena je u Splitu, gdje je završila osnovnu školu i gimnaziju. Diplomirala je na Filozofskom fakultetu, na Katedri za komparativnu književnost. Nagrađena je za poeziju na Logosovu natječaju za mlade autore i međunarodnom natječaju za pjesnike u Orlandu, SAD. Objavila je zbirke pjesama "Poezija" (1989., suautori Helena Roguljić, Josip Bosnić, Katica Maslov), "Sjena Zvonika" (1993.) i "Ljubav" (2003., na eng. preveo Tomislav Mihalić).
Pjesme su joj objavljene i u knjizi izabranih pjesama *Jučer bih umro za te, a danas jer te nema* prireditelja i urednika Mladena Pavkovića.

## Izvori
Ante Ercegović

**Ante Ercegović** (Jesenice kraj Splita, 25. listopada 1895. – Split, 25. travnja 1969.), hrvatski biolog, svećenik i oceanolog.

Srednju školu završio je u Splitu. Završio je Bogoslovni fakultet. Nakon studija teologije, studira biologiju u Ljubljani i Zagrebu. Diplomirao je 1924. Radio je kao asistent u Botaničkom zavodu Filozofskog fakulteta u Zagrebu. Doktorirao je na litofilnim algama. Odlazi u Split i predaje u Biskupskoj klasičnoj gimnaziji do 1932. kada prelazi u Oceanografski institut, gdje ostaje do mirovine. Objavio je veliki broj znanstvenih radova kod nas i u svijetu. Bavio se hidrografijom, fitoplanktonima i primarnom produkcijom. Usavršavao se u Hamburgu i Helgolandu, gdje je učio suvremene oceanografske metode. Napisao je knjige „Katolička dogmatika za više razrede srednjih škola“, „Botanika za niže razrede srednjih škola“, „Život u moru” i monografiju o jadranskim cistozirama. Napisao je više članaka u Pomorskoj enciklopediji. Sudjelovao je u Rielovoj knjizi „Fauna und Flora der Adria” prilogom o algama. Otkrio je nove vrste algi i dao im imena Dalmatella, Kyrtuthryx i Voukiella po Vale Vouku. Pisao je na hrvatskom, njemačkom i francuskom, a dobro je znao i latinski.
Elza Karlovac

**Elza Karlovac** (Split, 14. veljače 1910. - Ljubljana, 22. lipnja 1961.), hrvatska operna pjevačica.

U Splitu je učila pjevanje i započela karijeru. Bila je članica opere HNK u Zagrebu, a od 1939. u Ljubljani. Posjedovala je izrazito taman glas (alt) i ostvarila je brojne uloge. Najviše se istaknula kao Janáčekova Crkvenjarka ("Janufa").
Jerolim Kavanjin

**Jerolim Kavanjin** (Split, 4. veljače 1641. - Split, 29. studenog 1714), hrvatski pjesnik poznoga baroka.

Splitski bogataš i plemić, potomak pohrvaćene talijanske porodice Cavagnini. Istakao se istodobno kad i Ignjat Đurđević: početkom XVIII. stoljeća. U ljetnikovcu na Braču (Sutivan), kamo se povukao nakon odvjetničke i vojničke karijere, piše najopširnije djelo starije hrvatske književnosti (32 724  stihova!), *"[[Poviest vanđelska bogatoga a nesretna Epuluna i ubogoga a čestita Lazara]]"*. Kasniji priređivači su to djelo, prema podnaslovu u izvorniku, nazvali *"Bogatstvo i uboštvo"*. Djelo je religiozno-filozofski ep pjesnički nekonzistentan, ali stilski znakovit. Umjesto splitskom čakavštinom, pisan je ijekavsko-ikavskom štokavštinom.

Izražavajući duh filozofskih kretanja XVII. i XVIII. stoljeća, ova *"enciklopedija u stihovima"* (Josip Aranza) svoju baroknu duhovnost usmjerava spoznaji života i ljudskog bitka u dvojnoj naravi ljudskoj i božanskoj. Pored klasične humanističke, latinske i talijanske književnosti (Dante), Biblije i drugih religioznih spisa, pored povijesnih autora: Konstantina Porfirogeneta, Popa Dukljanina, i Mavra Orbinija, Dubrovčani su bili temeljna Kavanjinova lektira - među njima prije svih Junije Palmotić i Ivan Gundulić.
Ivo Cipci

**Ivo Cipci** (Split, 25. travnja 1933.), osnivač je i prvi predsjednik Vaterpolskog kluba Veteran, član predsjedništva Hrvatskog vaterpolskog saveza i vaterpolo saveza bivše države, te stegovni sudac.

## Biografija
Rođen je u Splitu, gdje je pohađao osnovnu i srednju školu. Diplomirao je na Pravnom fakultetu u Zagrebu, gdje je položio i pravosudni ispit.

Plivanjem i vaterpolom se počeo baviti 1945. godine u Plivačkom klubu Jadran. Aktivno je nastupao do 1964. godine. Kao član juniorske i seniorske momčadi osvojio je više naslova državnog prvaka. Više od dvadeset godina predsjednik je Vaterpolskog kluba Jadran i Športskog društva Jadran.

Bio je član organizacijskog i izvršnog odbora Europskog prvenstva u Splitu 1981. godine.

Godišnja Državna nagrada za šport "Franjo Bučar" dodijeljena mu je za 2007. godinu, a u 2008. dobio je istu nagradu, ovaj put za životno djelo.